Boeing KC-46 Pegasus

**Boeing KC-46 Pegasus** je americké vojenské lietadlo určené pre dopĺňanie paliva iných lietadiel vo vzduchu. Okrem dopĺňania paliva môže slúžiť aj na prepravu cestujúcich a nákladu. Je postavené na platforme Boeingu 767-200ER, ktorý je v prevádzke od roku 1984. Americké letectvo plánuje kúpiť 179 nových lietadiel KC-46, ktoré by mali nahradiť 58 vzdušných tankerov KC-10 Extender a asi stovku strojov KC-135 Stratotanker.

## Vznik a vývoj
Vo februári 2011 získala spoločnosť Boeing zmluvu na vývoj a výrobu nového tankovacieho lietadla KC-46 Pegasus. Nový stroj absolvoval svoj prvý let dňa 25. septembra 2015. KC-46 vzlietol z letiska Paine Field v Everette,  vo vzduchu strávil niekoľko hodín a pristál na letisku Boeing Field v Seattle.

V auguste 2016 bola podpísaná zmluva na výrobu prvých dvoch produkčných várok, ktoré zahŕňali celkovo 19 lietadiel. 18 z nich malo byť americkému letectvu dodaných do augusta 2017. Práce na vývoji KC-46A sa však omeškali a prvé lietadlo bolo dodané až v januári 2019. Zvyšných 17 získalo USAF s dvojročným oneskorením koncom augusta 2019. 

Medzitým prebieha testovanie lietadiel, pričom k decembru 2018 nalietala šestica KC-46 viac ako 3 700 hodín a vo vzduchu natankovala viac ako 1 800 ton paliva. Tankery KC-46 absolvovali množstvo letových skúšok a dotankovali vo vzduchu viacero typov lietadiel amerických vzdušných síl. V novembri 2018 boli ukončené certifikačné skúšky pre strategický bombardér B-52 Stratofortress. Dňa 23. apríla 2019 sa začali skúšky tankovania stealth bombardéru B-2 Spirit. KC-46 získal certifikáciu pre tankovanie stíhačiek F/A-18 a F-16, ako aj dopravných lietadiel C-17 Globemaster a C-5M Super Galaxy. Začiatkom júna 2019 úspešne ukončil certifikačné skúšky pre najmodernejšie americké stealth stíhačky F-35 Lightning II. Plány letových skúšok počítajú s tým, že postupne sa overí funkčnosť vzdušného tankovania pre 22 rôznych typov vojenských lietadiel.

## Konštrukcia
thumb|Dopĺňanie paliva lietadlu A-10

KC-46A je dolnoplošník s rozpätím krídel . Lietadlo je poháňané dvojicou prúdových motorov Pratt & Whitney PW 4062, z ktorých každý má ťah 289,13 kN. Tie umožňujú stroju dosiahnuť maximálnu rýchlosť /h. 

Pegasus má maximálnu vzletovú hmotnosť 188 ton, pričom dokáže poňať 96 ton paliva. Tanker vie iným lietadlám dodávať palivo rýchlosťou 4540 litrov za minútu prostredníctvom jedného tankovacieho ramena a dvoch hadíc. Naraz tak môžu vo vzduchu tankovať tri lietadlá, pričom každé prijíma asi 1510 litrov za minútu. 

Okrem dopĺňania paliva však môže byť KC-46 využitý aj na prepravu cestujúcich, nákladu alebo pacientov. Lietadlo má dĺžku , čo mu umožňuje dokáže prepraviť 114 pasažierov a 58 pacientov (30 ošetrených ambulantne a 24 lôžok so zranenými). Do KC-46A sa zmestí náklad v objeme 18 paliet 463L.

Hlavná odlišnosť nového stroja v porovnaní so staršími tankermi (KC-135 a KC-10) spočíva v tom, že obsluha tankovacích jednotiek už nesedí v zadnej časti lietadla, kde by mala priamy výhľad na rameno a tankujúce lietadlo. V KC-46A sedí operátor v hlavnej kabíne a svoju prácu vykonáva vzdialene prostredníctvom stereoskopického videa, ktoré predstavuje kombináciu dvojrozmerných a trojrozmerných snímok z elektrooptických a termálnych kamier, umiestnených v zadnej časti lietadla. Práve tento zobrazovací systém, ktorý je nazvaný RVS (Remote Vision System), predstavuje momentálne jeden z nedostatkov nového stroja. Pri istých podmienkach vonkajšieho prostredia (napr. tiene, oslnenie) nemusí mať operátor presné povedomie o tom, čo sa deje za tankerom, čo vedie napríklad k nadmernému alebo nerovnomernému vysúvaniu ramena. Spoločnosť Boeing momentálne na vlastné náklady pracuje na prerobení systému RVS. Vývoj nového hardvéru a softvéru však bude ukončený najskôr v roku 2022 až 2023.

Ďalším problémom je samotné tankovacie rameno KC-46, ktoré je tuhšie, ako sa očakávalo. To znamená, že ľahšie lietadlá – ako napríklad A-10 a F-16 – musia pri tankovaní na rameno viac zatlačiť, aby sa neprerušil tok paliva. Väčšiu silu musí tankujúce lietadlo vyvinúť aj odpájaní sa od KC-46. V oboch prípadoch hrozí zvýšené riziko, že sa poškodí či už tankovacie rameno alebo tankujúce lietadlo. Tento fakt je obzvlášť znepokojivý u stealth lietadiel, ako sú stíhačky F-35 a F-22 alebo bombardéry B-2 (prípadne v budúcnosti B-21). Nátery a materiály, použité pri týchto strojoch, pohlcujú radarové vlny a umožňujú tak lietadlám zostať skryté pred rádiolokátormi protivníka. Poškodenie tohto povrchu by tak degradovalo ich stealth vlastnosti. Preto v súčasnosti prebiehajú s Boeingom rokovania o tom, akým spôsobom sa tento nedostatok odstráni.

## Používatelia
thumb|Dopĺňanie paliva dopravnému lietadlu C-5M Galaxy

### Súčasní používatelia
 **[[USA]]**
* USAF k 30. augustu 2019 im bolo dodaných 19 lietadiel. Celkovo je objednaných 67 kusov, pričom v dlhodobom horizonte plánuje americké letectvo nakúpiť 179 lietadiel.
**97. Air Mobility Wing – základňa Altus v Oklahome (dodaných 5 lietadiel)
***56th Air Refueling Squadron
**22nd Air Refueling Wing – základňa McConnell v Kansase (11 dodaných lietadiel)
***344th Air Refueling Squadron
**157th Air Refueling Wing (ANG) – základňa Pease v New Hampshire (2 dodané lietadlá)
***133d Air Refueling Squadron

### Budúci používatelia
 **[[Izrael]]**
* Izraelské vzdušné sily objednali 8 lietadiel.
 **[[Japonsko]]**
* Japonské vzdušné sily sebaobrany objednali 2 lietadlá.

## Špecifikácie
thumb|Tankovanie stíhačky F-35 pomocou KC-46
thumb|Tankovanie bombardéru B-2 pomocou KC-46
### Technické údaje
* **Posádka:** 3 (pilot, druhý pilot a operátor tankovacieho zariadenia)
* **Kapacita:** 114 cestujúcich, 58 pacientov, 18 paliet 463L
* **Užitočný náklad:** 
* **Rozpätie krídel:** 
* **Dĺžka:** 
* **Výška:** 
* **Prázdna hmotnosť:** 
* **Kapacita paliva:** 
* **[[Maximálna vzletová hmotnosť]]:** 
* **[[Hnacia jednotka lietadla|Pohonná jednotka]]:** 2x turboventilátorový motor Pratt & Whitney PW 4062
* **Ťah:** 289.13 kN

### Výkony
* **Cestovná rýchlosť:** /h
* **Maximálna rýchlosť:** /h
* **[[dolet (letecká technika)|Dolet]]:** 
* **Dostup:** 

## Pozri aj
*Airbus A330 MRTT
*Embraer KC-390
*Il-78M-90A

## Referencie


Kategória:Lietadlá Boeing
Kategória:Vojenské lietadlá USA
Kategória:Tankovanie počas letu